
Ministru kabineta sēdes protokollēmums

Noteikumu projekts "Metodiskās vadības institūcijas noteikumi"

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Lai nodrošinātu metodiskās vadības institūcijas statusa piešķiršanas kritērijus un kārtību, institūcijas tiesības un veicamos uzdevumus noteiktajā veselības aprūpes jomā, kā arī publisku līdzekļu ieguldīšanu metodiskās vadības institūcijā un nodrošinātu tās darbību, Veselības ministrijai normatīvajos aktos noteiktā kārtībā sagatavot un iesniegt izskatīšanai Ministru kabinetā rīkojumu projektu par finanšu līdzekļu piešķiršanu no budžeta resora "74. Gadskārtējā valsts budžeta izpildes procesā pārdalāmais finansējums" programmas 20.00.00 "Veselības aprūpes pasākumu īstenošana" 2024. gadā ne vairāk kā 666 949 euro, 2025. gadā 3 882 883 euro, 2026. gadā un turpmāk ik gadu 4 417 883 euro apmērā.
· 4. Noteikt, ka Nacionālajam veselības dienestam papildu nepieciešama viena amata vieta un Veselības ministrijai papildus nepieciešama viena amata vieta, kuras 2024.gadā un turpmāk ik gadu tiek pārdalītas no Neatliekamās medicīniskās palīdzības dienesta, nepalielinot nozares kopējo amata vietu skaitu.
· 5. Veselības ministrijai sagatavot un veselības ministram līdz 2027. gada 1. augustam iesniegt noteiktā kārtībā Ministru kabinetā informatīvo ziņojumu par Metodiskās vadības institūciju darbības izvērtējumu.

